
U.A.T. JUDETUL  BIHOR                                                              U.A.T. CIUMEGHIU                         

NR.________/__________                                                                NR.4973/28.06.2024     



PROTOCOL DE FINANȚARE




între



 JUDEȚUL BIHOR


Și


UAT  CIUMEGHIU 



pentru implementarea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism pentru perioada 2024-2027 conform Hotărârii Guvernului nr. 1137/2023





















PREAMBUL

Cadru general: 
Ministerul Dezvoltării, Lucrărilor Publice și Administrației, în calitate de autoritate a administrației publice centrale competentă în domeniul amenajării teritoriului și urbanismului, și în conformitate cu prevederile Hotărârii Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism, gestionează Programul în colaborare cu compartimentele responsabile din aparatul de specialitate al primarului din municipii, orașe și comune și al consiliilor județene, după caz.

Programul este finanțat din bugetul de stat în limita creditelor de angajament și a creditelor bugetare aprobate anual cu această destinație și a estimărilor pentru următorii 3 ani, prevăzute în legea bugetară anuală, prin și din bugetele locale ale unităților administrativ-teritoriale, ale subdiviziunilor administrativ-teritoriale, din venituri proprii ale persoanelor juridice și fizice interesate în dezvoltarea unei localități sau a unei zone din cadrul acesteia, precum și din alte surse legal constituite sau atrase.

Consiliul județean coordonează activitatea de amenajare a teritoriului și de urbanism la nivel județean, în conformitate cu art. 21 din Legea nr. 350/2001 privind amenajarea teritoriului şi urbanismul, cu modificările și completările ulterioare. 

În temeiul:
· Hotărârii Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism;
· Legii nr. 455/2001 privind semnătura electronică, republicată, cu modificările și completările ulterioare;
· Ordonanței de urgență a Guvernului nr. 38/2020 privind utilizarea înscrisurilor în formă electronică la nivelul autorităților și instituțiilor publice;
· Dispozițiilor Legii nr. 350/2001 privind amenajarea teritoriului şi urbanismul, cu modificările și completările ulterioare;
· Legii nr. 500/2002 privind finanțele publice, cu modificările și completările ulterioare;
· Ordonanța de urgență a Guvernului nr. 57/2019 privind Codul Administrativ, cu modificările și completările ulterioare
·  Contractului de finanțare nr. 106078/24.05.2024/12243/12.06.2024 încheiat între Ministerul Dezvoltării, Lucrărilor Publice și Administrației și Unitatea administrativ teritorială Județul Bihor pentru Programul multianual privind elaborarea și/sau actualizarea planurilor urbanistice generale ale localităților și a regulamentelor locale de urbanism derulat în perioada 2024-2027,

PĂRȚILE: 

Județul Bihor, cu sediul în Oradea, str. Parcul Traian, nr. 5, cod poștal 410037, telefon 0259410181, cod fiscal 4244997, reprezentat legal prin domnul Ilie Gavril Bolojan,

 ȘI 

UAT CIUMEGHIU, cu sediul în comuna Ciumeghiu,localitatea Ciumeghiu,judetul Bihor  cod poștal .417195, telefon 0259392009, fax. 0259392009, cod fiscal 4641300, reprezentat legal prin domnul primar Viorel Ilie,stabilesc cadrul general de cooperare dintre acestea, prezentul Protocol aplicându-se exclusiv raporturilor de colaborare dintre acestea cu privire la derularea programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism în perioada 2024-2027.

PRECIZĂRI PREALABILE

1. În prezentul Protocol, cu excepția situațiilor când contextul cere altfel sau a unei prevederi contrare:
a)	  cuvintele care indică singularul includ și pluralul, iar cuvintele care indică pluralul includ și singularul;
b)	  cuvintele care indică un gen includ toate genurile;
c)	  termenul „zi” reprezintă zi calendaristică, dacă nu se specifică altfel.

2. Trimiterile la actele normative includ și modificările și completările ulterioare ale acestora, precum și orice alte acte normative subsecvente.

3. Prezentul Protocol se bazează pe buna-credință în executarea obligațiilor ce decurg din acesta, precum și pe necesitatea elaborării și aprobării Planului Urbanistic General al UAT CIUMEGHIU

4. DEFINITI
	
	TERMEN
	Descriere

	1.
	Beneficiari finali 
	Unitatile administrativ-teritoriale reprezentate de autoritatile administratiei publice locale care primesc finantare din Program 

	2.
	Beneficiari intermediari 
	Consiliile judetene ,care au obligatia sa transfere sumele primite de la bugetul de stat ,prin bugetul Ministerului Dezvoltarii, Lucrarilor Publice si Administratiei ,beneficiarilor finali ai Programului 

	3.
	Cerere de finantare 
	Document elaborat de catre consiliile judetene in baza cererilor si documentelor transmise de catre unitatile administrativ-teritoriale prin care se solicita finantarea elaborarii si/sau actualizarii planurilor urbanistice generale ale localitatilor si a rgulamentelor locale de urbanism prin prezentul Program

	4.
	Contract de finantare 
	Documentul incheiat intre Ministerului Dezvoltarii, Lucrarilor Publice si Administratiei si consiliul judetean prin care sunt stabilite drepturile si obligatiile fiecarei parti ,precum si lista beneficiarilor finali din judetul respectiv ,inclusiv suma totala alocata acestora prin Program

	5.
	Protocol de finantare
	Doumentul incheiat intre consiliile judetene si unitatiile administrativ teritoriale prin care sunt stabilite drepturile si obligaiile in raport cu verificarea si acordarea finantarii in cadrul prezentului Program

	6.
	Servicii noi
	Acele srvicii care,la momentul depunerii cererii de finantare ,nu au executie bugetara pentru elaborararea si/sau actualizarii planurilor urbanistice generale ale localitatilor si a rgulamentelor locale de urbanism

	7.
	Servicii in continuare
	Acele servicii care,la momentul depunerii cererii de finantare ,au executia bugetara ,respectiv pentru care au fost efectuate cheltuieli  pentru elaborararea si/sau actualizarii planurilor urbanistice generale ale localitatilor si a rgulamentelor locale de urbanism

	8.
	M.D.L.P.A
	Ministerului Dezvoltarii, Lucrarilor Publice si Administratiei

	9.
	U.A.T.
	Unitate Administrativ Teritoriala 



ARTICOLUL 1 - OBIECTUL PROTOCOLULUI

Obiectul prezentului protocol îl constituie cooperarea dintre Județul Bihor și UAT Ciumeghiu și stabilirea drepturilor și obligațiilor în raport cu implementarea și derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism în perioada 2024-2027.

ARTICOLUL 2 – DURATA PROTOCOLULUI

Prezentul protocol este valabil de la data semnării acestuia de către ambele părțile, până la îndeplinirea tuturor obligațiilor astfel cum sunt prevăzute în Hotărârea Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism și în Contractul de finanțare nr. 106078/24.05.2024, termen în care se va realiza actualizarea/elaborarea planului urbanistic general al UAT Ciumeghiu

ARTICOLUL 3 – DREPTURILE ȘI OBLIGAȚIILE GENERALE ALE PĂRȚILOR 

(1) Transferul fondurilor de la MDLPA către beneficiarul intermediar Județul Bihor se va face în conformitate cu art. 7 din Normele metodologice pentru derularea programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism aprobate prin Hotărârea Guvernului nr.1137/2023, pe baza solicitării întocmite conform anexei nr. 2 la Normele metodologice și în limita alocațiilor bugetare aprobate pe anul 2024. 
(2)Transferul fondurilor de la beneficiarul intermediar Județul Bihor. către beneficiarul final UAT Ciumeghiu, se efectuează în conturile deschise la Trezoreria Statului, pe numele UAT Ciumeghiu, în limita alocațiilor bugetare comunicate de Ministerul Dezvoltării, Lucrărilor Publice și Administrației.
(3) În perioada de valabilitate a Contractului de finanțare nr. 106078/24.05.2024, în situația în care beneficiarul final  UAT Ciumeghiu decontează sumele aferente contribuției de la bugetul de stat din surse proprii sau alte surse legal constituite are dreptul să solicite recuperarea acestora la MDLPA, conform art. 8 alin. (4) din Normele metodologice, iar MDLPA transferă aceste sume în limita creditelor bugetare aprobate în buget cu această destinație.
(4)Transferul sumelor pentru finanțarea elaborării și/sau actualizării planului urbanistic general ale localității și a regulamentului local de urbanism se realizează în ordinea cronologică de înregistrare a solicitărilor de transfer depuse de beneficiarul intermediar, în limita creditelor bugetare anuale aprobate cu această destinație în bugetul Ministerului Dezvoltării, Lucrărilor Publice și Administrației și în limita Contractului de finanțare încheiat.
(5)Pe perioada de valabilitate a Contractului de finanțare nr. 106078/24.05.2024, valoarea creditelor de angajament este egală cu valoarea creditelor bugetare.
(6)În situația în care solicitările de transfer transmise de către beneficiarii intermediari la MDLPA în vederea decontării nu sunt complete și/sau conforme cu prevederile legale și/sau necesită clarificări, se comunică acestora, în termen de maximum 10 zile lucrătoare de la data înregistrării, observațiile și/sau propunerile necesare modificării/completării acestora, cu precizarea că solicitarea de transfer revizuită va primi un nou număr de înregistrare, fiind considerată solicitare nouă.
(7) În situația epuizării creditelor bugetare disponibile în anul în curs, prevăzute în bugetul MDLPA cu această destinație, ministerul va înștiința de îndată beneficiarii intermediari, prin platforma digitală „investitii.mdlpa.ro“ și/sau prin e-mail și vor deveni aplicabile prevederile art. 8 din Normele metodologice, iar aceștia au obligația să notifice de îndată beneficiarul final UAT Ciumeghiu
(8)In scopul prevazut la art.1 UAT Ciumeghiu va transmite catre Directia Amenajarea Teritoriului si Urbanism din cadrul C.J. Bihor urmatoarele informatii si documente :
-Hotararea Consiliului Local de aprobare a indicatorilor si  cofinantare dupa caz ,transmisa in format electronic la CJ Bihor ,
-Contractele incheiate cu operatorii economici pentru elaborarea /actualizarea  planului urbanistic general ale localității și a regulamentului local de urbanism,inclusiv contractul pentru transpunerea documentatiei de urbanism in format GIS ,cu respectarea Ordinului MDLPA nr.904/2023
-Evidentele contabile in baza carora sunt indentificate partile efectuate din bugetul de stat si din bugetul local 
-Devizul general aprobat prin HCL Ciumeghiu
-Declaratia pe proprie raspundere prin care UAT Ciumeghiu isi asuma responsabilitatea cu privire la realitatea ,exactitatea si legalitatea documentelor 
(9) Pentru  o buna desfasurare a implementarii acestui Program ,U.A.T. Ciumeghiu va desemna o persoana din cadrul aparatului de specialitate al primariei (Nistor Radu ,0749242903)responsabila /e cu parcurgerea procedurilor/etapelor care implica colabararea interinstitutionala intre UAT judetul Bihor si UAT Ciumeghiu
(10) Partile se angajeaza sa respecte prevederile stabilite prin Hotararea nr.1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism
(11) UAT Ciumeghiu prevede in bugetul propriu anual fondurile necesare finantarii in integralitate a elaborarii si sau actualizarii PUG  si  RLU ,cf. Art.22 din HG nr.1137/2023
(12) UAT Ciumeghiu receptioneaza lucrarile executate de prestator pe etape de realizare a PUG ,conform prevederilor contractuale si a legislatiei in vigoare 
(13) UAT Ciumeghiu transmite la Directia Amenajarea Teritoriului si Urbanism spre verificare documentatiile receptionate insotite de  PV predare-primire,precum si documentatiile si studiile aferente fazelor anterioare predate si achitate ,daca acestea nu au fost transmise anterior.UAT Ciumeghiu pune la dispozitia Directiei Amenajarea Teritoriului si Urbanism toate documentele justificative privind derulararea serviciilor de elaborare si /sau actualizare a planurilor urbanistice geerale ale localitatilor si a regulamentelor locale de urbanism,raspunzand de realitatea ,exactitatea si legalitatea acestora,precum si de sumele cheltuite in scopul pentru care au fost alocate.
(14) In scopul indepliniri prevederilor prezentului protocol,UAT Ciumeghiu va transmite documentele si informatiile solicitate in format electronic la adresele de e-mail ________________________
(15) Compartimentele de specialitate din aparatul propriu al Consiliului Judetean BIHOR verifica aplicarea prevederilor legale si contractuale in cuprinsuldocumentatiilor transmise de catre beneficiarii finali  si conform art.7,alin(2) din HG nr.1137/2023 dupa caz:a)acorda viza de control financiar preventiv si intocmesc decontul justificariv pe care il transmit MDLPA pana la data de 5 a fiecarei luni pentru luna precedenta,in baza facturilor emise de prestator -daca continutul documentatiei este complet si conform cu prevederile legale in vigoare si cele contractuale .b)notifica UAT Cimeghiu si prestatorul cu privire la neconcordantele/pcompletarile /rectificarile necesare -daca continutul documentatiei nu este complet si conform cuprevederilelegale in vigoare si cele contractuale,iar in cazul in care in urma notificarii solicitaea de rectificare/completare nu poate fionorata de catreprestator,sumele alocate nu pot fi decontate .
(16) UAT judetul Bihor vireaza sumele alocate de MLDPA numai in conditiile prevazute la li.15,lit.a
(17) UAT Ciumeghiu vireaza sumele primite catre prestator in termen de 5 zie lucratoare de la primirea acestora si transmite la CJBihor dovada platii.
(18) Netransmiterea documentelor solicitate,receptionarea altor documentatii e au facut obiectul unor faze anterioare sau transmiterea unor documente neasumate de catre elaboratori,atrag pierderea sumelor alocate din bugetul MLPDA si returnarea sumelor decontate anterior prin programul pentrru finantarea elaborarii si /sau actualizarii planurilor urbanistice generale si a regulamentelor locale de urbanism aferete acestora .

ARTICOLUL 4 - DREPTURILE ȘI OBLIGAȚIILE SPECIALE ALE PĂRȚILOR

(1) În cazul în care beneficiarul final UAT Ciumeghiu utilizează sumele transferate cu nerespectarea prevederilor legale în vigoare şi/sau contractuale, Ministerul Dezvoltării, Lucrărilor Publice şi Administraţiei notifică beneficiarul intermediar Județul Bihor şi final UAT Ciumeghiu cu privire la prevederile încălcate şi solicită restituirea în termen de 30 de zile calendaristice a sumelor decontate necuvenit. Beneficiarul intermediar Județul Bihor asigură recuperarea sumelor decontate necuvenit de la beneficiarul final UAT Ciumeghiu 
(2) În termen de 3 zile de la primirea notificării Ministerului Dezvoltării, Lucrărilor Publice și Administrației cu privire la sumele datorate, beneficiarul intermediar notifică beneficiarul final cu privire la sumele datorate.

(3) În termen de 15 zile de la primirea notificării, Beneficiarul final UAT Ciumeghiu restituie beneficiarului intermediar Județul Bihor sumele decontate necuvenit. În cazul în care beneficiarul final  UAT Ciumeghiu nu restituie sumele decontate necuvenit în termen de 15 zile de la primirea notificării, atunci acesta are obligația de a plăti penalități de întârziere în cuantum de 0,02% din suma datorată, pentru fiecare pe zi de întârziere, până la data plății efective.  

(4) Până la clarificarea situaţiei privind utilizarea de către beneficiarul final UAT Ciumeghiu a sumelor transferate, Ministerul Dezvoltării, Lucrărilor Publice şi Administraţiei suspendă transferurile pentru serviciile pentru care beneficiarul final a încălcat prevederile legale sau contractuale. După clarificarea situaţiei, în cazul în care Ministerul Dezvoltării, Lucrărilor Publice şi Administraţiei demarează procedura de notificare a beneficiarului intermediar şi a beneficiarului final în vederea restituirii sumelor, suspendarea transferurilor se menţine până la recuperarea integrală a prejudiciului cauzat bugetului de stat.

(5) În situaţia în care beneficiarul final UAT Ciumeghiu nu restituie prin beneficiarul intermediar Județul Bihor sumele decontate necuvenit, recuperarea creanţelor bugetare astfel înregistrate se va face cu respectarea dispoziţiilor Legii nr. 207/2015 privind Codul de procedură fiscală, cu modificările şi completările ulterioare.

(6) Prevederile alin. (1) se aplică şi în situaţiile în care, ulterior efectuării transferului, Ministerul Dezvoltării, Lucrărilor Publice şi Administraţiei constată că anexa nr. 2  din Normele metodologice a fost transmisă cu nerespectarea prevederilor legale ori, din eroare, au fost efectuate transferuri excedentare către beneficiarul intermediar.

ARTICOLUL 5 – RĂSPUNDEREA PĂRȚILOR ÎN RAPORT CU MINISTERUL DEZVOLTĂRII, LUCRĂRILOR PUBLICE ȘI ADMINISTRAȚIEI

(1)Beneficiarul intermediar Județul Bihor și beneficiarul final UAT Ciumeghiu sunt responsabili pentru derularea eficientă a Programului.
(2)Beneficiarul intermediar Județul Bihor și beneficiarul final UAT Ciumeghiu au obligația să pună la dispoziția MDLPA, la solicitarea acestuia, toate documentele justificative privind derularea serviciilor de elaborare și/sau actualizare a planurilor urbanistice generale ale localităților și a regulamentelor locale de urbanism, răspunzând de realitatea, exactitatea și legalitatea acestora, precum și de sumele cheltuite în scopul pentru care au fost alocate.

ARTICOLUL 6 - PROTECȚIA DATELOR CU CARACTER PERSONAL

(1)Părțile se angajează să respecte dispozițiile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), denumit în continuare Regulamentul (UE) 2016/679.
(2) În scopul asigurării respectării prevederilor alin.(1), Părțile dispun măsuri specifice pentru asigurarea respectării dispozițiilor art.25 din Regulamentul (UE) 2016/679.
(3) În cadrul măsurilor tehnice și organizatorice interne pentru realizarea prelucrărilor de date cu caracter personal, părțile dispun măsurile necesare pentru asigurarea respectării dispozițiilor art. 6 alin.(1) lit. f) din  Regulamentul (UE) 2016/679.
(4) Orice încălcare a securității datelor cu caracter personal care privește datele prelucrate în temeiul prezentului Contract este notificată, de îndată, celeilalte Părți. Transmiterea notificării se realizează cel târziu la momentul transmiterii notificării către Autoritatea Națională de Supraveghere a Prelucrării Datelor cu Caracter Personal în condițiile art. 33 alin.(1) din Regulamentul (UE) 2016/679. Notificarea va cuprinde cel puțin informațiile prevăzute la art. 33 alin. (3) din Regulamentul (UE) 2016/679.
(5) În situația încălcării securității datelor cu caracter personal care privește datele prelucrate în temeiul prezentului Contract, Părțile se informează reciproc în cazul transmiterii unor notificări în condițiile art. 34 din Regulamentul (UE) 2016/679.
(6) Datele cu caracter personal sunt utilizate exclusiv pentru implementarea prezentului Contract și cu respectarea legislației în vigoare.
(7) Părțile nu vor transfera, comunica, pune la dispoziție, divulga și nu vor supune  datele cu caracter personal, direct sau indirect, către persoane fizice sau juridice terțe, sub nicio formă, cu excepția instanțelor sau a autorităților judiciare independente atunci când acționează în calitatea lor judiciară.

ARTICOLUL 7 – COMUNICARE

(1) Orice comunicare între părţi, referitoare la îndeplinirea prezentului protocol, trebuie să fie transmisă în scris, în format letric sau digital. Orice document scris trebuie înregistrat atât în momentul transmiterii, cât şi în momentul primirii.
(2) Comunicările între părţi se pot face şi prin telefon sau e-mail, cu condiţia confirmării în scris a primirii comunicării.
(3) În accepţiunea părţilor, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului protocol, precum și persoanelor menționate la art. 3 alin. (1) lit. a).
(4) Orice acţiune sau material de comunicare publică legate de prezentul protocol se vor realiza cu consultarea şi aprobarea părţilor.

ARTICOLUL 8 - FORŢA MAJORĂ

(1) Forţa majoră este orice eveniment extern, imprevizibil, absolut invincibil şi inevitabil, care impiedică, în tot sau în parte, executarea obligaţiilor ce le revin părţilor potrivit prezentului contract şi este constatat de o autoritate competentă. 
(2) Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
(3) Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
(4) Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie pentru limitarea consecinţelor.
(5) Cazul fortuit nu este exonerator de răspundere contractuală.

ARTICOLUL 9 – MODIFICAREA PROTOCOLULUI

Părțile pot decide modificarea prezentului Protocol, oricând pe durata de valabilitate a acestuia, prin act adițional consemnat în scris.

ARTICOLUL 10 – ÎNCETAREA PROTOCOLULUI

Prezentul protocol va înceta în următoarele situații:
a)	La împlinirea termenului;
b)	În caz de forță majoră;
c)        Prin acordul de voință al tuturor părților.

ARTICOLUL 11 -  DISPOZIŢII FINALE

(1) Prezentul protocol constituie un document cadru de colaborare între părţi, în vederea realizării obiectivelor propuse, putând fi completat sau modificat prin act adiţional semnat de către ambele părţi.
(2) Prezentul protocol intră în vigoare la data semnării de către toate părțile.
(3) Încheiat astăzi,28.06.2024, în 2 exemplare originale, având aceeaşi forță juridică, câte unul pentru fiecare parte.
Prezentul protocol s-a încheiat între:

